Sag om fastsættelse af sagsomkostninger
Ret: Retten i Roskilde (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

RETTEN I ROSKILDE

Den 28. september 2010 kl. 13:00 blev retten sat i Retssal A af Dommer.

Der blev foretaget i ikke offentligt retsmøde
sag nr. BS 1A-3176/2009:

Kristelig Fagfor. s.m.f. Sagsøger
Adresse
By
mod
Flex-Form A/S
Unionsvej 6
4600 Køge

Ingen indkaldt eller mødt.

Der blev fremlagt brev af 2. september 2010 fra sagsøgers advokat, advokat
Mathias Staugaard Nielsen vedlagt forlig tillige underskrevet af sagsøgtes
advokat, advokat Marlene Gjedde, sagsøgtes brev af 8. september 2010 med
bemærkninger til sagsomkostninger samt sagsøgers processkrift I ad sags-
omkostningsafgørelsen.

Parterne har forligt sagen således:

"Sagsøgte betaler til sagsøger - uden anerkendelse af ansvar - til fuld og
endelig afgørelse af sagen - kr. 35.000.

Beløbet udgør svie og smertegodtgørelse.

Parterne er enige om at anmode Retten om at fastsætte sagsomkostnin-
ger i sagen med sædvanlig kæreadgang."

Retten fastsatte sagens omkostninger således:

Sagen er anlagt i oktober 2009 med påstand om betaling af 164.082,24 kr. i
erstatning som følge af arbejdsulykke. Sagsøger nedsatte i maj 2010 efter
sagsøgtes duplik sin påstand til 96.259,33 kr., idet sagsøger frafaldt krav om
erstatning for tabt arbejdsfortjeneste for en periode på ca. 5 måneder. Sag-
søgte har krævet frifindelse, subsidiært frifindelse mod betaling af et mindre
beløb.

Sagsøger har således ved forliget fået tilkendt ca. 21 % af det oprindelige
påstandsbeløb, men uden at sagsøgte har anerkendt ansvar. Efter sagens for-
løb og udfald finder retten, at sagsøger skal betale delvise sagsomkostninger
til dækning af sagsøgtes udgift til advokat med 10.500 kr. Ved fastsættelse



/

Side 2/2

af beløbet har retten lagt vægt på, at sagen er forligt inden hovedforhandling,
men at sagen bortset fra endelige påstandsdokumenter må anses for at være
stort set færdigforberedt. Sagen har ikke været forelagt retslægerådet.

Kristlig Fagforening som mandatar for Sagsøger skal således betale
sagsomkostninger til Flex-Form A/S med 10.500 kr.

Beløbet skal betales inden 14 dage og forrentes efter rentelovens § 8 a.

Sagen sluttet.

Retten hævet.

Dommer



/